<classify> LONDON, ENGLAND ALIYEKUWA kocha wa Manchester United, Jose Mourinho, amewekawazi kuwa, nyota wa Liverpool, Mohamed Salah anaweza kutwaa tuzo ya mchezajibora wa dunia wa Ballon dOr msimu huu endapo atafanikiwa kutwaa taji laMataifa ya Afrika AFCON. Salah amekuwa mchezaji muhimu katika kikosi cha kocha Jurgen Klopp ndani yaLiverpool kwa kipindi cha misimu miwili mfululizo, mchezaji huyo amefanikiwakutwaa tuzo ya mfungaji bora wa Ligi Kuu England mara mbili mfululizo, hukumsimu wa 2017-18 akitajwa kuwa mchezaji bora wa England. Katika fainali ya Ligi ya Mabingwa Ulaya msimu huu aliweza kufunga baokatika ushindi wa 2-0 dhidi ya Tottenham na kuifanya Liverpool kuwa mabingwamara sita wa Kombe hilo. Kwenye tuzo za Ballon dOr, tangu mwaka 2008, mshambuliaji wa Barcelona natimu ya taifa ya Argentina, Lionel Messi na nyota wa Juventus na timu ya taifaya Ureno, Cristiano Ronaldo wamekuwa wakitawala tuzo hiyo, lakini mwaka janawalikutana na ushindani mkubwa kutoka kwa nyota wa Real Madrid na timu ya taifaya Croatia, Lukas Modric ambaye alitwaa tuzo hiyo. Lakini Mourinho anaamini Salah ambaye amewahi kuwa mchezaji bora wa Afrika marambili, msimu huu anaweza kutwaa tuzo hiyo kama ataweza kuisaidia timu yake yataifa Misri kuchukua taji la Afcon. Michuano hiyo inatarajia kuanza kutimua vumbi Juni 21, huku Misri wakiwawenyeji wa michuano hiyo na wanapewa nafasi kubwa ya kuwa mabingwa kwenye ardhiya nyumbani. Kama Salah anataka kuwa mchezaji bora wa dunia katika tuzo za Ballon dOrbasi ni lazima apambane kuhakikisha anatwaa taji la Mataifa ya Afrika. Michuano hiyo inatarajia kufanyika huko nchini Misri, hivyo lazimaahakikishe anaipigania timu yake kuweza kufanya vizuri kwenye ardhi yanyumbani, alisema Mourinho. Timu ya taifa ya Misri ipo kundi A, ambapo katika kundi hilo kuna timu kamavile Zimbabwe, DR Congo na Uganda, mchezo wao wa kwanza utapigwa dhidi ya Zimbabwe,Juni 21, jijini Cairo.  <topic>: MICHEZO 